NaiveNeuron/SloPal huggingface dataset:
Laurenčík, Milan, podpredseda NR SR (2021-10-27):
Ďakujem, pán minister. Prosím, zaujmite miesto pre navrhovateľa. Ja teraz dám slovo spoločnej spravodajkyni, ktorú určil výbor pre hospodárske záležitosti, pani poslankyni Miriam Šutekovej, aby informovala Národnú radu o výsledku rokovania výborov o tomto návrhu zákona a aby odôvodnila návrh, ako aj stanovisko gestorského výboru, pani poslankyňa, nech sa páči, máte slovo.
Szalay, Tomáš, poslanec NR SR (2023-11-16):
Ďakujem pekne. Z celého prejavu pána poslanca Krajčího by som si vybral ten záver. Mrzí ma, že sa musíme tu baviť o oprávnenosti fungovania kardiocentra v Košiciach, ale bol to práve pán minister Krajčí, ktorý bez udania dôvodu, bez akéhokoľvek odôvodnenia a bez toho, aby bol ochotný čo len sa osobne stretnúť, odvolal z funkcie riaditeľa Východoslovenského ústavu srdcovocievnych chorôb pána doktora Sabola a nemôže sa čudovať, že človek, ktorý je v tejto brandži odborníkom, skutočne asi jedným z najväčších na Slovensku, ktorý v plnej sile bol odvolaný z funkcie bez udania dôvodu, že tento človek sa nevzdal a odhodlal sa poskytovať zdravotnú starostlivosť slovenským pacientom aj naďalej. Čiže ono niekedy tie dôsledky krokov bývajú rôzne, ale to, že máme kardiocentrum v Šaci, je v prvom rade zásluha Mareka Krajčího. Ďakujem.
T. Galbavý, poslanec: (2001-11-07):
Dovolím si prečítať konkrétnu legislatívnu úpravu môjho pozmeňujúceho návrhu. V čl. I slová „§ 102 vrátane nadpisu a § 103“ sa vypúšťajú a nahrádzajú sa bodmi 1 až 3, ktoré znejú: V bode 1 v nadpise nad § 102 sa vypúšťajú slová „a jej predstaviteľa“, v ods. 2 v § 102 sa vypúšťajú slová „Národnú radu Slovenskej republiky, vládu alebo Ústavný súd Slovenskej republiky“. V bode 3 § 103 sa vypúšťa. Ďakujem za podporu môjho pozmeňujúceho návrhu a dovolím si odovzdať písomnú formu pánovi spravodajcovi, ktorý urobí následné kroky povinné z rokovacieho poriadku. Ďakujem.
Mojš, Milan, poslanec NR SR (2019-05-10):
Pán predsedajúci, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Vons, Peter, poslanec NR SR (2023-06-27):
Ďakujem pekne. Tak ja, samozrejme, takisto opakujem, že tento zákon podporím a rovnako ako teda odznelo aj v rozprave, ja takisto nemám nič proti primeranej veku a ja neviem, situáciám vzdelávanie v oblasti sexu na našich školách. Veď sme tak, dá sa povedať, dlhé obdobie vydržali a žili a sme tu a mám pocit, že sme žili taký normálny život. Ale reagujem hlavne na to, že bol niekoľkokrát spomenutý bývalý minister školstva pán Gröhling, ktorý proste podľa môjho úsudku nezvládol svoju prácu a myslím si, že je aj šťastie, že už na svojom mieste nie je, lebo ktovie, čo by tam ešte všetko poprímali. Kým tam bol on v rámci toho, že by to už nemohol ovplyvniť možno parlament. Veľmi často práve tento pán minister presadzoval, že sme v mnohých veciach v stredoveku a že nejdeme dopredu a že nenasledujeme Európu a ja neviem čo, že sme proste spiatočnícky. Ale, keď sa jednalo o tretiu hodinu telesnej výchovy, tak tam už Európsku úniu nepočúval. V roku 2007 Európska komisia doporučila krajinám Európskej únii, aby zvýšili počet hodín na minimálne tri. On za tri roky, kým bol vo svojej funkcii, sa tejto témy nedotkol. Práve naopak, ešte kládol prekážky. Takže takéhoto pána ministra sme tam mali. Takže je dobre, že tam nie je a, samozrejme, že tie jeho názory, môže mať taký názor, ja sa s ním nestotožňujem a verím, že väčšina poslancov v tejto snemovni tento návrh, ktorý tuná predkladá Richard Vašečka a kolegovia podporí a budeme mať to, čo potrebujeme, aby naše deti boli pod kontrolou rodičov, pretože rodičia sú za ich výchovu a vzdelávanie zodpovední. Ďakujem.
Budaj, Ján, poslanec NR SR (2016-10-25):
Ďakujem pekne. Drahá, stále ešte neskúsená kolegyňa Silvia, vy ste adresovali tomuto parlamentu niekoľko naozaj vtipných otázok, lebo sa čudujete systému aj mysleniu predkladateľov tohto rokovacieho poriadku. Trošku vám pomôžem. Pýtajte sa, že kto bude trestať poslancov, jak to budú sledovať. No budeme sa tu namiesto zaoberania sa zákonmi špehovať a bude nás trestať koalícia, pretože ona má väčšinu a samozrejme ona si odhlasuje, ako už ukazuje, to, čo ju napadne. Zrejme teda častokrát bude zosobnená pánom Dankom, ktorého neskúsenosť ste správne postrehla, ktorý je z toho nervózny a jednoducho presvedčil svojich partnerov, že jeho neuróza sa vhodne spojí s neurózou zase pravicových poslancov, ktorí sa nejak nevedia vyrovnať alebo nevedeli vyrovnať s tým, že sme im pripomínali tu i tam, že prebehli na druhú stranu a niekde nejakým spôsobom čosi zapreli, čo predtým tvrdili. Jednoducho nevedia si uvedomiť, drahá Silvia, že sú v 21. storočí. A zdá sa, že koalícia má ideály v 90. rokoch. Pán Danko kdesi aj povedal, že si tie 90. roky pamätá, len nedoplnil, že jak vtedy závidel tým veľkým chlapom tie rôzne hračky, ako je, povedzme, valec zo Zlatej Idky. To je vlastne celé.
Hrnčiar, Andrej, podpredseda NR SR (2018-06-13):
Pán poslanec Krajčí.
Hlina, Alojz, poslanec NR SR (2015-12-04):
Pravda oslobodzuje, treba si ju povedať a aj zazneje, len naozaj by to chcelo takú otvorenú myseľ a možno by stálo za to, aby ľudia aj počúvali, lebo hrá sa s nimi nečestná, jedna nečestná, škaredá, cynická hra na volebný výsledok. Obete porátame potom. Obete porátame potom. To je, ja neviem, kto to bol, že „postrieľajte ich všetkých, Boh si už svojich nájde“. Čiže aj tuná je, fakt niekedy neviem, jak to prirovnať, že to, čo stvárate, kvôli tomu vy, prečo potrebujete tak ten volebný výsledok? Prečo? Kvôli tomu PPP? Viete, že niekedy je možno, tak si už podpíšte to PPP na ten obchvat, ak máte byť, škody majú byť ďaleko väčšie ako tá škoda, ktorá vznikne na tom obchvate. Prečo potrebujete tak ten volebný výsledok, že vám nezáleží na obetiach? Naozaj tuná nezáleží SMER-u na obetiach. Nezáleží na obetiach vo vnútri krajiny. Nezáleží na obetiach, aký signál my vyšleme v Európe. Však jeho už nikto nemôže brať vážne! Prosím vás, však on niekde teraz hovoril, že Grécko vyradia zo Schengenu. On povie, že vyradia Grécko zo Schengenu, ten, ktorý nevie ustrážiť 98 km hranice s Ukrajinou? Bude niečo vyčítať Grékom, ktorí majú tisíce kilometrov?! Prosím vás, na východnej hranici s Ukrajinou máte leteckú prevádzku, ja to hovorím, že jak na Heathrow, len vy ani neviete, čo je Heathrow. Heathrow je v zásade najväčšie letisko na svete s najvyššou letovou prevádzkou na svete. Áno, na našej východnej hranici je prevádzka nízko letiacich strojov vyššia ako na letisku Heathrow. A dokáže to to, lebo štatisticky vám dva spadli v priebehu krátkeho obdobia. Ja neviem, koľko spadlo na Heathrow? Viete, keď skúmate nejaké štatistiky ako kategóriu, ja neviem, jak to dokázať... (Prerušenie vystúpenia časomerom.)
Blaha, Ľuboš, podpredseda NR SR (2024-01-16):
Pán poslanec Jozef Pročko má ešte procedurálny návrh, nech sa páči. (Striedanie sa predsedajúcich schôdze.)
Schlosár, Rastislav, poslanec NR SR (2021-06-23):
Pán poslanec Kuriak, keby ste sledovali naše vystúpenia, naše hlasovania aj v minulom volebnom období, aj v tomto volebnom období, pokiaľ ide o ochranu života, tak viete, že my sme podporovali všetky tieto zákony na ochranu života bez ohľadu na to, kto ich predkladal. My sme jednoducho nepozerali na žiadne politické tričká, na koalíciu, opozíciu, podporili sme všetko. Pokiaľ ide o ten zákon pani Záborskej, vy ste zabudli spomenúť, že ten zákon ako taký, aj keď sa teda prezentoval navonok ako zákon na ochranu nenarodených detí, tak na druhej strane umožňoval, explicitne umožňoval reklamu na potratové kliniky. A toto je niečo, s čím my jednoducho nemôžme súhlasiť, preto sme ani za to nezahlasovali alebo zachovali sme sa tak, ako sme sa zachovali. Čiže nie všetky zákony, ktoré sa tvária akože sú v prospech nenarodených detí, aj v ich prospech naozaj sú. Čiže bol by som rád, keby ste naozaj sledovali naše vystúpenia a potom spoznáte aj odpoveď na tú vašu otázku, že či sme úprimní alebo nie sme úprimní.
Ďuriš Nicholsonová, Lucia, podpredsedníčka NR SR (2017-04-05):
Kolegyne, kolegovia, teraz otváram možnosť prihlásiť sa do rozpravy ústne. Ďakujem, neprihlásil sa nikto. Týmto považujeme všeobecnú rozpravu za ukončenú k tomuto bodu. Pýtam sa ešte pani navrhovateľky, či predsa len niečo. Nie, nie je to mu tak. Pán spravodajca? Nie je tomu tak. Prerušujem rokovanie o tomto bode programu. A teraz nasleduje prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 470, návrh na jeho pridelenie na prerokovanie výborom je pod číslom 482. Pán poslanec Beblavý nám predmetný návrh zákona uvedie, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 470.)
Kočiš, Eduard, poslanec NR SR (2021-06-16):
Ďakujem pekne za slovo, pán podpredseda. Pán kolega Šeliga, skúsim aj ja vecne, nakoľko ste o to na začiatku hneď požiadal, aby sme sa vo faktických poznámkach vyjadrovali vecne a nejakým spôsobom neodchádzali z cesty. Áno, musím s vami súhlasiť, že naozaj ten, kto má byť trestne stíhaný, má byť trestne stíhaný, ale zároveň nemá byť nadužívaná alebo zneužívaná kolúzna väzba alebo iná väzba voči tomuto človeku. Ktokoľvek naozaj spôsobil štátu či už v minulosti, alebo v tomto období nejaké buď hospodárske škody, alebo škody iného rozsahu, má byť naozaj stíhaný a orgány činné v trestnom konaní sa majú takýmto človekom zaoberať. Toto je môj názor a myslím si, že sa nikdy nezmení. Ale na čo musím naozaj poukázať, je to, že podľa vyjadrenia riaditeľa Slovenskej informačnej služby naozaj na Slovensku existuje a kooperuje skupina, ktorá jednoducho zasahuje do živých prípadov, do živých vecí, a táto skupina bola pomenovaná nie však menovite, nakoľko táto správa bola čítaná v režime, v akom čítaná bola, zo strany pána predsedu Národnej rady. Čiže skadeakých kuloárnych zistení alebo kuloárnych šumov naozaj z tejto celej situácie vyplýva to, že takáto skupina je naozaj riadená čelnými predstaviteľmi ministerstva spravodlivosti, ministerstva vnútra a bývalého expremiéra Matoviča. Ak sa myslím, ak sa mýlia iní, ktorí tieto informácie šíria alebo informácie posúvajú ďalej, tak skúste nás, čelní predstavitelia tejto vládnej koalície, o týchto veciach nejakým spôsobom presvedčiť, že sa buď mýlime, alebo sú to naozaj dezinformácie. Ale čo sa týka najmä odvolávania pána Mikulca, ja nespochybňujem to, že bol súdom oslobodený zo svojho obvinenia, ale ani on nejakým spôsobom nepreukázal, že tieto veci, v ktorých je, bol obvinený, nie sú... (Prerušenie vystúpenia časomerom.)
P. Abrhan, poslanec: (2009-02-11):
Predseda Národnej rady Slovenskej republiky sa listom z 12. decembra 2008 č. 1542 obrátil na predsedov všetkých poslaneckých klubov, profesijné, občianske združenia pôsobiace v oblasti médií, kultúry, audiovízie, vedy, vzdelávania reprezentujúce alebo zastupujúce profesijné združenia, národnostné menšiny alebo etnické skupiny, iné menšiny alebo registrované cirkvi a náboženské spoločnosti, aby v určenej lehote predložili Výboru Národnej rady Slovenskej republiky pre kultúru a médiá návrh kandidátov na členov správnej rady. Gestorský výbor posúdil predložené návrhy kandidátov na voľbu členov Správnej rady Tlačovej agentúry Slovenskej republiky a konštatoval, že šesť kandidátov spĺňa všetky náležitosti a predložené návrhy sú v súlade s kritériami uvedenými podľa § 9 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov. Dvaja kandidáti uvedení pod čiarou nespĺňajú určené vzdelanie podľa § 9 ods. l písm. a)  citovaného zákona. Gestorský výbor po zvážení týchto skutočností v prijatom uznesení č. 182  z  10. februára 2009 vyslovil súhlas s návrhom na voľbu členov Správnej rady Tlačovej agentúry Slovenskej republiky a odporúča Národnej  rade  Slovenskej  republiky, aby, po prvé, konštatovala,  že podľa § 9 ods. 1 zákona č. 385/2008 Z. z. o Tlačovej agentúre Slovenskej republiky a o zmene niektorých  zákonov, ktorý nadobudol účinnosť dňom 1. januára 2009 je potrebné zvoliť štyroch členov Správnej rady Tlačovej agentúry. Po druhé. Zvolila podľa § 9 ods. 1 a 2 zákona č. 385 o Tlačovej agentúre Slovenskej republiky a o zmene niektorých zákonov štyroch členov Správnej rady Tlačovej agentúry Slovenskej republiky: po a jedného odborníka  z oblasti práva, po b jedného odborníka z oblasti ekonómie, jedného odborníka z oblasti žurnalistiky a po d jedného odborníka z oblasti informačných technológií na funkčné obdobie päť rokov, ktoré začne plynúť dňom zvolenia všetkých päť členov správnej rady. Po tretie. Voľbu uskutočnila  tajným hlasovaním podľa § 39 ods. 9 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov tak, aby členovia správnej rady zastupovali profesijné oblasti práva, ekonómie, žurnalistiky a informačných technológií. Po štvrté. Uskutočnila druhé kolo voľby v prípade, že v prvom kole nebude zvolený z navrhovaných kandidátov zástupca z oblasti práva. Do druhého kola postupujú tí dvaja kandidáti, ktorí v prvom kole neboli zvolení a získali najvyšší počet hlasov. Pri rovnosti počtu hlasov postupujú všetci kandidáti, ktorí majú rovnaký najvyšší počet hlasov. Po piate. Nová voľba členov správnej rady sa uskutoční v prípade, že nebude zvolený zástupca z oblasti práva, zástupca z oblasti ekonómie, zástupca z oblasti žurnalistiky alebo zástupca z oblasti informačných technológií na nasledujúcej schôdzi Národnej rady Slovenskej republiky. Ďakujem pekne.
Šimečka, Michal, podpredseda NR SR (2024-01-23):
Ďakujem pekne. Pani poslankyňa Plaváková.
Novotný, Viliam, poslanec NR SR (2015-02-11):
Ďakujem pekne. Vážený pán predseda, vážený pán navrhovateľ, vážené dámy, vážení páni, v súlade s § 80 ods. 1 zákona o rokovacom poriadku som bol určený výborom Národnej rady pre zdravotníctvo za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Vážený pán predseda, skončil som, prosím, otvorte rozpravu.
Šimko, Jozef, poslanec NR SR (2020-05-20):
Ďakujem pekne za slovo. Vážený pán podpredseda, vážené kolegyne, kolegovia, pripájam sa k slovám pána Mariana Kotlebu, ktorý hovoril v každom prípade o tom, že našou povinnosťou je znížiť mieru neistoty jednak pre občanov, ako aj pre cestovné kancelárie. Ja si dovolím otvorene povedať, že nám všetkým ide o záchranu cestovných kancelárií, ale na druhej strane aj o to, aby sme zabezpečili istotu pre našich občanov, ktorí sú v počte, ako pán Sulík povedal, okolo 120- – 150-tisíc klientov, ktorí zaplatili na tento rok zájazdy. Vážené kolegyne, kolegovia, v podstate nám o čo vlastne ide? Aby sme posunuli ten termín z 31. augusta 2021, ako pán predseda Kotleba spomínal, do konca júna 2021, a to je jedna vec. A druhá vec, aby sme tú vekovú hranicu posunuli zo 70 rokov na 65. Ja som presvedčený, že, kolegyne, kolegovia, zvážite tento návrh pána predsedu Kotlebu a nás, poslaneckého klubu, a prijmete tieto opatrenia a ja som presvedčený, že v tom prípade dôjde k zhode a pomôžeme jednak cestovným kanceláriám, ale v prvom rade občanom žijúcim na území Slovenskej republiky, ktorí požiadali v podstate o zájazdy možnože už od mesiaca decembra 2019. Áno, tie peniažky sú už vonku za hranicami Slovenskej republiky. Ja som, ako som v predošlom vystúpení hovoril, možnože desaťtisíce, státisíce už možnože sú v Grécku, možnože sú, ja neviem, v Chorvátsku, v Turecku, v Španielsku. Ja viem a uznávam, tie kancelárie že finančné prostriedky momentálne už v pokladni nemajú, všetko je vonku za hranicami Slovenskej republiky a práve zato vás prosím, podporte návrh pána predsedu Kotlebu. A verím tomu, že v tom prípade dôjde k zhode a bude spokojnosť jednak u cestoviek, ako aj u občanov. Ďakujem pekne.
M. Košútová, poslankyňa: (2007-09-04):
Chcem sa vás len opýtať, či budú aj tí, ktorí sú povinní prispievať do dôchodcovských správcovských spoločností (potlesk) spokojní s takto použitými financiami. Ich peniaze sa použijú na platy manažérov a na reklamné kampane a z čoho im budú potom vyplácané dôchodky, ktoré sú im sľubované? Ich našetrené peniaze budú v reklamách? Je mi ľúto, že pán premiér nereaguje, tak ako si to vy predstavujete a ako by ste to vy robili. Ale pán premiér vie, čo robí a o tom, že to robí dobre, svedčia aj spokojní občania tohto štátu. Ďakujem vám pekne. (Potlesk.)
Grausová, Natália, poslankyňa NR SR (2016-09-14):
Ďakujem za slovo. Vážený pán predsedajúci, vážené kolegyne, vážení kolegovia, chcem v prvom rade teda poďakovať navrhovateľkám za tento návrh. Chcem povedať to, pôvodne som sa chcela prihlásiť len ako na faktickú, len na to je dosť málo času. Tak, samozrejme, chcem povedať jednu vec, že určite sú rodiny, povedzme rozvedené rodiny, kde sa, kde sa, kde sú tí partneri na takej vysokej úrovni, že sa dokážu dohodnúť. Verím, že sú aj otcovia, ktorí sa aj starajú o tie deti, aj keď sú rozvedení. Len, žiaľ, a tým všetka česť, len, žiaľ, naozaj väčšina je takých, ktorí sa, tí otcovia, menej starajú, resp. nestarajú. Sú aj osamelí otcovia, ktorí musia živiť deti, a výživné im platia matky, teda že manželky, bývalé manželky. Čiže aj rôzne, rôzne sú osudy ľudí, ale pravdou je to, že najviac sú postihnuté tieto osamelé matky. A preto si myslím, že toto je veľmi dobrý návrh, len by som ešte chcela povedať, ja som teda už staršia generácia a žila som za socializmu. Neviem presne, či ten zákon ešte platí alebo či je zmenený. Ale keď ja som ešte bola mladá, bolo to tak, že súd, keď určoval výživné, tak určil na dieťa určitú sumu s tým, že vlastne majú vyživovaciu povinnosť obaja rodičia, čiže aj ten rodič, ktorý nežije v tej domácnosti, a aj rodič, ktorý sa o to dieťa stará. A to bolo veľmi nespravodlivé, pretože ten rodič rovnakým dielom, a oni to potom spočítali a vyšla suma, že na dieťa je toľko a toľko korún. Ale v podstate to nie je pravda, pretože ten rodič, už či je to tá matka, či je to ten otec, ktorý sa stará, jednak platí nájomné, jednak platí všetko možné, stará sa, jednak z toho morálneho hľadiska, keď nehovorím aj o finančnom, platí krúžky, platí, šatí to dieťa, živí to dieťa, varí pre to dieťa, musí sa starať za dvoch. Keď sa ten otec nestará, bojí sa za dvoch. Keď to dieťa je choré, tak keď práve tá matka alebo tá, ktorá s ním žije, u ktorej je, tá k nemu v noci vstáva, tá sa o neho bojí, tá s ním ide na pohotovosť alebo volá pohotovosť. Čiže vlastne neviem, teda či je tento zákon, ak nie je, tak potom, ak, či je ešte takto platný, či sa ešte tieto veci dejú. Ale bolo to vrcholne nespravodlivé, takže ak náhodou ešte takéto niečo platí, že aj na toto sa pozrieť, aby nebolo rovným dielom, že obaja rodičia, tí rozvedení, majú vyživovaciu povinnosť na to dieťa, čím vlastne ten rodič, ktorý sa stará o to dieťa, samozrejme, keď, ktorý sa dobre stará o to dieťa, je v tomto prípade veľmi znevýhodnený. Takže toto. Ďakujem pekne.
V. Novotný, poslanec: (2004-11-30):
Pán predsedajúci, dajte, prosím, o tom hlasovať.
Kollár, Boris, predseda NR SR (2022-06-28):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, ale prihlásil sa o slovo práve teraz pán navrhovateľ. Pán poslanec, nech sa páči, máte slovo.
V. Veteška, podpredseda NR SR: (2008-05-14):
Otváram všeobecnú rozpravu. Písomne sa nikto neprihlásil. Pýtam sa, kto sa hlási ústne do rozpravy. Nikto sa nehlási. Vyhlasujem rozpravu za skončenú. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení zákona č. 351/2005 Z. z. a o zmene a doplnení niektorých zákonov (tlač 606). Rozhodnutie na pridelenie na prerokovanie výborom je č. 617. Prosím ministra zdravotníctva Slovenskej republiky pána Ivana Valentoviča, aby vládny návrh zákona uviedol. I. Valentovič, minister zdravotníctva SR: Ďakujem. Vážený pán podpredseda, vážené dámy, vážení páni, ministerstvo zdravotníctva predkladá návrh zákona, ktorým sa mení a dopĺňa zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení zákona č. 351/2005 Z. z. a o zmene a doplnení niektorých zákonov, na základe Plánu legislatívnych úloh vlády Slovenskej republiky na rok 2008. Návrh zákona rieši problematiku záchrannej zdravotnej služby, spresňuje činnosť operačných stredísk záchrannej zdravotnej služby, definuje ich povinnosti, vymedzuje povinnosti zamestnancov operačných stredísk, povinnosti poskytovateľov záchrannej zdravotnej služby a činnosť ambulancií záchrannej zdravotnej služby. Ďalej, ustanovuje sankcie za neplnenie povinností operačného strediska, ako aj poskytovateľov záchrannej zdravotnej služby, vypúšťa ustanovenie súvisiace s ambulanciou vodnej záchrannej zdravotnej služby v súlade s novelou zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch v stavovských organizáciách v zdravotníctve a o zmene a doplnení niektorých zákonov v znení neskorších predpisov a rieši problematiku nehody s hromadným postihnutím osôb. Návrhom zákona sa novelizuje zákon č. 129/2002 Z. z. o integrovanom záchrannom systéme v znení neskorších predpisov vypustením povinnosti pre poskytovateľa záchrannej zdravotnej služby mať zriadené zásahové operačné stredisko a zákon č. 725/2004 Z. z. o podmienkach prevádzky vozidiel v premávke na pozemných komunikáciách v znení neskorších predpisov doplnením o splnomocňovacie ustanovenie, podľa ktorého druhy lekárničiek a ich obsah bude upravovať všeobecne záväzný právny predpis, ktorý vydá ministerstvo zdravotníctva. Návrh zákona nezakladá zvýšené nároky na štátny rozpočet ani zvýšené nároky na verejné zdroje zdravotných poisťovní. Výdavky spojené so zabezpečením materiálno-technického vybavenia a jeho dopravy na miesto zásahu pri nehode s hromadným postihnutím osôb sa na roky 2008 – 2010 odhadujú vo výške 10 mil. až 15 mil. a budú zabezpečené v rámci príspevku operačného strediska záchrannej zdravotnej služby, pričom nedôjde k navýšeniu celkových potrieb v systéme zdravotného poistenia. Vážený pán podpredseda, vážené dámy, vážení páni, obraciam sa na vás so žiadosťou o podporu predloženého návrhu zákona. Ďakujem.
Laššáková, Jana, podpredsedníčka NR SR (2014-11-09):
Dobre.
Zmajkovičová, Renáta, podpredsedníčka NR SR (2012-06-27):
Ďalšia prihlásená do rozpravy je pani poslankyňa Mezenská. Nech sa páči.
Bugár, Béla, podpredseda NR SR (2016-10-25):
Pán poslanec, chcem sa opýtať, asi to máte ešte dlhšie?
Mazurek, Milan, poslanec NR SR (2019-06-25):
Pani poslankyňa Kaščáková, vy ste v podstate celú faktickú poznámku hovorili o úradnom styku, o ktorom ja som nehovoril vôbec, čo je zaujímavé. Ale hovoril som o tom, že keby sa náhodou nejaký starosta rozhodol oblepiť si to tam nejakými cudzími nápismi alebo čímkoľvek iným a ten slovenský nápis dal niekde do úzadia, tak by mu to váš zákon umožnil. Hovoril som o tom, že keby sa nejaká náboženská spoločnosť v budúcnosti, povedzme registrovaná, rozhodla komunikovať s verejnosťou výlučne arabsky, tam to priamo uvádzate. Nie s úradmi, s verejnosťou. To znamená, keby som chcel niečo vedieť, bohužiaľ, tu ste síce na Slovensku, ale keď neviete po arabsky, tak do tej našej komunity nechoďte. Jednoducho by sa tu vytvárali také tie pekné „no go“ zóny, ako vidíme v západnej Európe. Ja som spomínal a potvrdzujem to, že ktokoľvek, kto si ctí alebo pozná prácu otca národa Andreja Hlinku, ktorý bol za slovenčinu ochotný položiť život, ktorý za ňu sedel vo väzení, tak nemôže predkladať tento návrh zákona, jedine s vedomím, že naozaj pľuje a haní jeho pamiatku. A keď vám toto vyhovuje, keď vám vyhovuje pľutie na slovenskú históriu, možno nie vám, alebo akosi bolo spomínané, možno ste v tom nevinne, že vás tu poslal pán Sulík, ale pánovi Dostálovi a Osuskému, ktorý dl-ho-do-bo v každom návrhu zákona, v každej rozprave bojujú a broja proti Slovenskej republike, proti našej štátnosti, proti štátotvornému národu, tak mi je to ľúto. Naozaj mi je ľúto, že tomuto nechápete. A ja úprimne z celého srdca dúfam, že sa nikdy nedopracujú ľudia ako vy, ktorí toto dokážu predkladať, na Slovensku k moci, lebo to bude postupné, rýchle nabiehanie na to, aby tu ten štát úplne zanikol.
Šeliga Juraj, podpredseda NR SR (2020-12-17):
Prosím, prezentujme sa a hlasujeme. (Hlasovanie.) Prítomných 125 poslancov, za 87, proti 36, zdržali sa 2, hlasovali všetci prítomní. Konštatujem, že Národná rada po opätovnom prerokovaní schválila novelu zákona č. 544/2010 Z. z. o dotáciách v pôsobnosti ministerstva práce, sociálnych vecí a rodiny, vrátenom prezidentkou Slovenskej republiky. Ďakujem pekne za účasť a vyhlasujem 18. schôdzu Národnej rady Slovenskej republiky za ukončenú. Dovoľte mi popriať vám všetkým pokojné a požehnané vianočné sviatky a šťastnú cestu domov. (Potlesk.) (Rokovanie 18. schôdze NR SR sa skončilo o 11.13 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)
Mezenská, Helena, poslankyňa NR SR (2015-12-09):
No, ja musím naozaj oceniť vaše snaženie. Je to naozaj chvályhodné, čo ste sa snažili všetko pripraviť do novely Občianskeho súdneho poriadku. Ale sám, pán poslanec, musíte uznať vzhľadom na obšírny rozsah, komplikovaný obsah teraz nielen prečítaného a verím, že aj schváleného pozmeňujúceho návrhu, ale aj samotnej novely Občianskeho súdneho poriadku. Povedzte mi, ako si s tým všetkým má poradiť priemerne informovaný, vzdelaný, priemerne finančne a právne podkutý gramotný spotrebiteľ? Opäť narážam na využiteľnosť a vykonateľnosť týchto obšírnych a rozsiahlych ustanovení v praxi. Väčšina bežných spotrebiteľov, ktorí sa dostanú do problémov s úžerou, nemá dostatok prostriedkov na komerčných advokátov, ktorí by mu pomohli, a ak by postupoval sám, no už aby bol kvalifikovaný, aby bol svojou kvalifikáciou skoro na úrovni ústavných právnikov. Jednoducho mám obavu o to, nakoľko sa tieto prednesené návrhy zmien dostanú do praxe, aby sa v praxi aj s praxou zžili a boli vykonateľné. Narážam aj na to, na čo ste reagovali v úvode, a to je ten pozmeňujúci návrh pristúpenie k záväzku. Kiež by to tak bolo, že zmluvy, do ktorých sú nenápadne včlenené takéto problematické záväzky pre pristupujúcu stranu, boli na dve strany. No nie sú na dve strany. Aj tieto zmluvy s takýmito problematickými inštitútmi, ktoré som žiadala oddeliť formou aj obsahom, sú rozsiahle, obšírne, komplikované a väčšina bežných ľudí, fyzických osôb tomu... (Prerušenie vystúpenia časomerom.)
Laurenčík, Milan, podpredseda NR SR (2022-03-18):
Pán poslanec Radovan Kazda s faktickou poznámkou.
Viskupič, Jozef, poslanec NR SR (2011-06-02):
Ďakujem. Pani kolegyňa, ja som videl v tom vašom vystúpení z hľadiska tých výčitiek, ktoré ste hovorili, jeden výrazný rozpor. Najprv ste hovorili o tom, že treba diskusiu otvárať kdesi neformálne v kinosále alebo možno po kluboch, a následne ste povedali, že vieme, že takýto návrh, keďže sa jedná, hlasujú alebo budeme rozprávať my poslanci o nás poslancoch, tak pravdepodobne túto tému, ak som to správne pochopil, aj tak zabijeme alebo neodhlasujeme. Myslím si, že plénum parlamentu je úplne vhodné fórum na to, aby verejnú diskusiu na túto tému, ktorú kolegovia z klubov otvorili v referende, a následne je niekoľkomesačný posun, sme mohli posunúť do pléna parlamentu a tu môže prebehnúť aj diskusia o tom, či má, alebo nemá podporu v tejto snemovni. Tým, že sme to komunikovali vo volebnej kampani, myslím si, že máme plné právo to do parlamentu priniesť. Tým, že sme si dovolili viac-menej prísť ako s poslaneckou iniciatívou, máte plné právo urobiť to, čo ste práve urobili vy, a navrhnúť to, čo štandardne robí opozícia voči koaličným poslancom v mene, Maťo Poliačik to spravil ako na návrh alebo procedurálny návrh na dopracovanie a vy ste navrhli, aby sme prerušili a ďalej sa týmto bodom nezaoberali. Takže myslím si, že týmto vzbudzujeme tú verejnú diskusiu, po ktorej voláte, a myslím si, že... (Prerušenie vystúpenia časomerom.)
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) Prítomných 141 poslancov, hlasovali 2 za, 76 proti, 63 sa zdržalo. Tento návrh nebol schválený.
Hrnčiar, Andrej, podpredseda NR SR (2016-04-20):
Ďakujem, nech sa páči, pán poslanec Budaj.
Sulík, Richard, predseda NR SR (2011-07-12):
Pán poslanec Dostál, ďalší rečník v rozprave, ktorý má slovo. Nenachádza sa tu, tým pádom mu teraz už definitívne prepadáva poradie. Pán poslanec Matovič.
Žiga, Peter, podpredseda NR SR (2023-11-23):
117. Pán poslanec Saloň.
Jurinová, Erika, podpredsedníčka NR SR (2014-05-13):
Pán poslanec Simon.
Mikulec, Roman, poslanec NR SR (2024-01-08):
Ďakujem pekne, pán predsedajúci. Jozef, myslím si, že máš úplnú pravdu v tom, že táto vláda nemôže všetko a ja verím, že keď budeme dostatočne o tom hovoriť a opakovať to pri každej príležitosti, že dáme najavo aj ľuďom vonku, bežným ľuďom, že naozaj táto vláda chce urobiť niečo, čo nebude na prospech bežným obyvateľom, a to trošku sa dotknem aj odpovede možno na toho predrečníka môjho, ktorý sa pýtal, komu tým prospejete, no určite nie normálnym ľuďom, ktorí chcú poctivo žiť na Slovensku a poctivo pracovať a poctivo vychovávať svoje deti a možno vnúčatá, ale toto celé, čo sa tut... o čom sa tu bavíme, bude prospievať len ľuďom, ktorí nechcú poctivo žiť alebo nežili poctivo. A ty si sa pýtal, Jozef, vo svojej rozprave, že ktorý Slovák chce, aby sa kradlo. No možno tí bežní normálni ľudia nechcú, ale tí, ktorí kradli, tí, ktorí historicky boli v niečom namočení, tak tí túto debatu alebo túto novelu vlády vítajú, pretože tá im ide pomôcť, tá ide pomôcť aj mnohým, ktorí sú obvinení, obžalovaní a sediaci v sále, ktorí už netrpezlivo čakajú len na to, aby sa to schválilo, aby popri tým zvýšeným niektorým hodnotám hovoriacim o tom, čo bude malá alebo veľká škoda, ide hlavne o premlčacie doby, pretože mnohé z tých skutkov spadnú okamžite do lehoty premlčania, a tým pádom mnohí z tých 130, ktorí dnes možno čakajú ako obvinení, a čo s nimi bude, tak jednoducho si budú mydliť ruky. Skrátené legislatívne konanie snáď netreba nikomu už na Slovensku vysvetľovať, že nie je ani jeden dôvod na skrátené legislatívne konanie, takže úplne zbytočne o tom hovorím.
Zelník, Štefan, poslanec NR SR (2019-12-04):
Ďakujem pekne za slovo. Alan, ja som ten pozmeňovací návrh podpísal úplne sám a dobrovoľne a povedal som, že áno, teraz ho už môžem podpísať, pretože naozaj vypustili sa veci tej zvýšenej expozície za použitia sonografického prístroja, vypustilo sa predpis tabletky, ktorú teda žena môže užiť, a takisto sa vypustil aj súhlas otca prípadného. A keď si to pozriete teraz, ten nový pozmeňujúci návrh, ktorý predložila pani kolegyňa Smolíková, de facto sa jedná iba o lepšiu informovanosť ženy, ktorá má podstúpiť interrupciu. Prakticky toto sa len preklápa z toho, čo bolo vo vyhláške, dáva sa to zo zákona a ten informovaný súhlas, ktorý si myslím, že je správny, pretože máme povinnosť informovať pacienta aj o možných rizikách a úskaliach, sa preklápa do návrhu zákona. Čiže žiadna, žiadne 18. storočie alebo návrat do niečoho iného, lebo de facto z hľadiska toho zdravotného alebo tej zdravotnej indikácie sa nič nemení. To, čo sa prikazuje v zákone, len urobiť print screen obrazovky a dať, že naozaj to sonografické vyšetrenie potvrdzuje tehotenstvo, čo je nakoniec správne, pretože pred interrupciou ten lekár, si každý jeden lekár bude musieť urobiť to sono, tú, toto sonografické vyšetrenie už aj iba kvôli tomu, že keď bude robiť zákrok v maternici, aby sa zorientoval, že v akej polohe ten daný plod alebo to embryo sa nachádza. Takže to sonografické vyšetrenie by som sa čudoval, keby, keby gynekológ pred takýmto zákrokom nerobil. A myslím si, že každý jeden... (Prerušenie vystúpenia časomerom.)
M. Kuruc, poslanec: (2007-09-19):
Predmetný návrh zákona Národná rada svojím uznesením z 19. júna 2007 č. 419 pridelila na  prerokovanie týmto výborom: ústavnoprávnemu výboru, výboru pre financie, rozpočet a menu, výboru pre sociálne veci a bývanie, výboru pre obranu a bezpečnosť a výboru pre ľudské práva, národnosti a postavenie žien ako gestorskému výboru. Určené výbory návrh prerokovali a zhodne ho odporúčali Národnej rade schváliť. Gestorský výbor nedostal žiadne stanoviská od poslancov tých výborov, ktorým návrh zákona nebol pridelený na prerokovanie. Pripomienky, ktoré vyplývajú z uznesení výborov, sú uvedené v časti IV spoločnej správy. Gestorský výbor odporúča hlasovať o nich nasledovne, spoločne o bodoch 1 a 2 s odporúčaním schváliť ich a spoločne o bodoch 3 a 4 s odporúčaním neschváliť ich. Spoločná správa výborov bola schválená uznesením gestorského výboru č. 87 z 11. septembra 2007. Vážený pán predseda, otvorte, prosím, rozpravu a zároveň sa hlásim ako prvý do rozpravy.
Cigániková, Jana, poslankyňa NR SR (2016-04-18):
Tak dobre, tak fakticky reagujem na to, keď pán Lipšic hovoril o kauzách, pri ktorých tuto kolegovia bojovali ešte pred pár týždňami. Videla som v jeho pozadí posmešnú gestikuláciu, úsmevy, pri slovách, ktoré, alebo teda pri kauzách, ktoré nás pracujúcich Slovákov v tom čase teda stáli peniaze a my sa skladáme na štátny rozpočet. Ja si ale myslím, že najmä nás to stojí kus nádeje a vám príde smiešne, ak kolega Lipšic chce tú nádej ľudom vrátiť? Aspoň sčasti vrátiť? Keď chce tie kauzy z príslušných výborov strážiť? Nie on je tu na smiech, kolegovci, ale vy. Nechajte si, prosím, tú vašu gestikuláciu, lebo človeku sa z toho prudkého obratu celkom zdvíha žalúdok. Ďakujem.
Pčolinský, Peter, podpredseda NR SR (2022-10-27):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie, uzatváram možnosť. Vyhlasujem všeobecnú rozpravu za skončenú. Chce zaujať stanovisko navrhovateľ? Nie. Pán spravodajca? Hlasovanie dnes o jedenástej. Ďakujem. 	Prerušujem rokovanie o tomto bode programu. Pristúpime k druhému čítaniu o vládnom návrhu ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov . Vládny návrh ústavného zákona je uverejnený ako tlač 1098. Spoločná správa výborov má tlač 1098a. Pán minister, nech sa páči, môžte vládny návrh ústavného zákona odôvodniť.
Muňko, Dušan, poslanec NR SR (2022-10-04):
Pán poslanec, veľmi podrobne si rozobral a veľmi dobre, v akom stave je dôchodkový systém. A ja kvitujem, že, a podporíme, samozrejmá vec, 14. dôchodok. Chcem, samozrejmá vec, v druhom čítaní doplniť, ale chcem poprosiť, pán minister, napriek tomu, že situácia je taká, aká je, aby ste sa pozreli na invalidných dôchodcov. Pretože tí prakticky sú najviac postihnutí. Nakoniec aj výška invalidného dôchodku je najnižšia, keď to zoberiete z tej skupiny ľudí, ktorí sú najviac postihnutí. To je tak, ako tí, čo postihnutí, ktorí sú na dávkach hmotnej núdzi, tak proste invalidní dôchodcovia a ešte najhoršie sú tam dve kategórie tých invalidných dôchodcov. I keď tá prvá je už veľmi malá, ale proste sú tam. K tým by sa, aj prídeme s pozmeňovacím návrhom asi k tým invalidným dôchodkom, proste, aby sa zvýšili. Pretože tá čiastka je. A to isté sa chcem vrátiť k valorizácii tých 2 %. Viete, tých krikľúňov, ktorých je tu k I. pilieru a vôbec k valorizácii, že veď zoberte si jednu vec. Že zvýšime dôchodky nie za päť rokov, ale za desať rokov o 20 %. Zoberme priemerný dôchodok, ktorý dneska vieme, aký je, a zvýši sa ten dôchodok o 20 %. Viete, aká je to čiastka dôchodku? A skúste si tí, čo tu hovoríte, čo stále hovoria k I. pilieru, že to treba zmeniť, skúste si pozrieť, a to teraz hovorím, aj my sa máme za niektoré veci čo hanbiť, od roku 2004, čiže od 1. 1. 2005, kedy bola dôchodková reforma 461, tridsiatka, o koľko sa zvýšil priemerný dôchodok, proste veci. Samozrejmá vec, bolo to poznačené určitými výkyvmi, to, čo sme tu hovorili, že deflácia, ale proste jednoducho títo ľudia, starí ľudia, hlavne penzisti sú najviac ohrození. Čiže vítam to. A proste podporíme to a prídeme aj s návrhmi... (Prerušenie vystúpenia časomerom.)
Sulík, Richard, predseda NR SR (2010-10-20):
Ďakujem pekne. S faktickými poznámkami sa prihlásili piati poslanci. Uzatváram možnosť prihlásiť sa s faktickou poznámou. A slovo má pán Rafaj.
Danko, Andrej, podpredseda NR SR (2023-11-23):
25. Poslankyňa Holečková.
Fořt, Stanislav, poslanec NR SR (2011-09-14):
Prešiel som si, pán Matej, váš pozmeňovací návrh. V podstate on sa vracia späť. Pred určitým časom sme tu vlastne mali systém, ktorý bol nastavený tak, ako ho teraz vy nastavujete, to znamená, že v štátnom rozpočte sa každý rok stanoví výška štátnej prémie aj to percento. A z nejakého dôvodu ja by som si potom pozrel asi tú dôvodovú správu, prečo sme to v minulosti menili, bol zasadený vzorec alebo vytvorený vzorec pre výpočet percenta štátnej prémie. A ja mám za to, že stavebné sporenie je dlhodobý sporiaci produkt, je myslím viazaný na šesťročnú lehotu. A čo mu najviac škodí, je práve to, keď ten sporiteľ, ktorý si takto na šesť rokov zaviaže svoje prostriedky, nevie predvídať, čo sa bude počas tých šiestich rokov diať z hľadiska podpory štátnej prémie. Takže potom by som posúdil, alebo teda vás poprosil, keď budete reagovať na faktické poznámky, keby ste vysvetlili, že v čom a ako chcete eliminovať tento fenomén, keď sa vlastne budú títo sporitelia zneisťovať tým, že tie podmienky nebudú v podstate dané a nebudú určené vzorcom, ktorý bude predvídateľný. Lebo v podstate na základe tohoto pozmeňujúceho návrhu môže kľudne v roku 2013, rok po uzatvorení stavebného sporenia, štát rozhodnúť, že štátna prémia bude nulová. A bude to v súlade s týmto návrhom, ale neviem, či je to vhodné pre charakter produktu, akým stavebné sporenie je. Ďakujem.
Naď, Jaroslav, dočasne poverený minister obrany SR (2023-03-15):
Vážený pán predsedajúci, vážené kolegyne, kolegovia, predkladám na rokovanie Národnej rady Slovenskej republiky návrh na aktualizáciu vojenského zastúpenia Slovenskej republiky pri orgánoch NATO a EÚ a návrh na vyslanie príslušníkov Ozbrojených síl Slovenskej republiky do orgánov vojenského zastúpenia pri NATO a EÚ a do vojenských štruktúr NATO a EÚ. Predkladaným materiálom sa zaručí a rozšíri možnosť pôsobenia príslušníkov Ozbrojených síl Slovenskej republiky v navrhovaných štruktúrach organizácií, ktorých je Slovenská republika členom. Vyslaní príslušníci Ozbrojených síl Slovenskej republiky budú plnením určených úloh posilňovať nielen bezpečnosť Slovenskej republiky, ale aj prispievať k bezpečnosti širšieho bloku krajín NATO a Európskej únie. Je to každoročne predkladaný materiál. Vláda Slovenskej republiky vyslovila súhlas s materiálom uznesením č. 93 z roku 2023 z 22. februára ´23. Vážený pán predsedajúci, vážené panie poslankyne, páni poslanci, žiadam o prerokovanie predloženého materiálu, prosím o jeho schválenie. Ďakujem veľmi pekne.
Pelegrini, Peter, poslanec NR SR (2011-09-14):
Ďakujem pekne. Pán minister, no a práve aj kvôli tomu, čo ste povedali, je potrebné, že musíme tu dnes sedieť a hovoriť o odvolávaní pani premiérky, pretože ak sa vám ju darí obalamutiť vašimi rečami a ona vám to ešte aj verí, čo rozprávate, tak naozaj nemôže sedieť na tej stoličke, pretože výstavba diaľnic za celý rezort pod vaším vedením ide do záhuby. Tie diaľnice nepotrebujú tie prívlastky, o ktorých vy hovoríte, ako svedomie a neviem čo ešte všetko, ony potrebujú betón, štrk, asfalt a všetok ten materiál a pracovné sily, aby boli hotové. A, žiaľ, tou vašou cenovou vojnou sa stane to, že víťazi, ktorí vyhrávajú za ceny, ktoré pomaly nedosahujú ani cenu materiálu, urobia to, že prestanú platiť svojim malým subdodávateľom a vrátime sa do obdobia ministrovania Pavla Prokopoviča a Radičovej vláda bude zase známa tým, že za jej vedenia z verejných financií budú krachovať malí, drobní podnikatelia, ktorí tým veľkým firmám svoje práce odviedli a tie im aj vďaka takýmto nízkym cenám, vysúťaženým, platiť nebudú. Takže aj z tohto dôvodu si myslím, že Iveta Radičová je zrelá na odvolanie, pretože ak vám verí tieto veci, ktoré jej vy rozprávate, a myslí si, že to je dobré a že ten rezort aj vy osobne vediete dobre a toleruje vám to, nemá viac sedieť na tej stoličke, na ktorej sedí. Ďakujem. (Potlesk.)
P. Hrušovský, podpredseda NR SR: (2002-04-04):
Nech sa páči, pán spravodajca pán poslanec Slafkovský.
Hort, Milan, podpredseda NR SR (2011-06-30):
Pani premiérka, musím vás upozorniť, že už ste po časovom limite. Ak je treba dokončiť nejakú myšlienku, tak nech sa páči, ale musím vás upozorniť na skutočnosť, že už sme vyčerpali časový limit.
Laššáková, Jana, podpredsedníčka NR SR (2015-02-04):
S reakciou pán poslanec Hlina, nech sa páči.
Zmajkovičová, Renáta, podpredsedníčka NR SR (2014-10-30):
Faktické poznámky, tri. Uzatváram možnosť, tri, štyri? Pán poslanec Brocka ešte? Uzatváram možnosť prihlásiť sa. Pani poslankyňa Šípošová.
B. Bugár, podpredseda NR SR: (2005-06-21):
Ďalším bodom je prvé čítanie o vládnom návrhu zákona, ktorým sa mení a dopĺňa zákon Slovenskej národnej rady č. 189/1992 Zb. o úprave niektorých pomerov súvisiacich s nájmom bytov a s bytovými náhradami v znení neskorších predpisov (tlač 1175). Prosím ministra obrany Slovenskej republiky Juraja Lišku, aby návrh zákona uviedol. Nech sa páči.
Sulík, Richard, predseda NR SR (2011-09-08):
Ďalší rečník v poradí je pani poslankyňa Gabániová.
Poliačik, Martin, poslanec NR SR (2013-10-25):
No, Ďuro, ak ten predchádzajú pozmeňovák a ten tvoj prvý pozmeňovák prejdú, tak sa obávam, že 26. októbra každý rok nebudú taxíky v Bratislave, lebo 25. októbra pôjdu všetci taxikári piť, lebo naozaj poznám viacero miest aj v Európe, aj vo svete, kde tie autobusové pruhy sú vyhradené pre autobusy, trolejbusy a môžu v nich jazdiť aj taxíky a podľa mňa je to prispenie k tomu, aby minimálne sa šetrilo palivo a emisie, pretože človek, ktorý ide vlastným autom tam a naspäť takýmto spôsobom, vlastne tým, že bude v taxíku, ešte dajme tomu s niekým iným, tak to prostredie šetrí, a takisto to zjednoduší, v podstate to dá tým taxíkom vyšší status, lebo ľudia budú vedieť, že namiesto toho, aby sadli do vlastného auta, tak taxíkom sa niekde dostanú rýchlejšie, lebo jeho pohyb po tých cestách bude efektívnejší, takže ten podporím. Musím povedať, že pri tých ostatných troch, napriek tomu, že som ti ich podpísal, vidím 50 na 50, aj klady aj zápory a popravde som veľmi zvedavý, ako dopadne hlasovanie o týchto pozmeňovákoch. Porušiť tabu toho, že na červenú sa stojí, chápem logiku, ktorá je za tým návrhom, ale naozaj som zvedavý, že ako sa s tým vysporiada Národná rada a rád by som ináč si vypočul aj názor nejakých dopravných analytikov, že čo si o tom myslia a takisto pri tých dvoch. Je to, takisto si neviem predstaviť, že by sa vytvárala šóra za cyklistom, niekde medzi tou... (Prerušenie vystúpenia časomerom.)
V. Veteška, podpredseda NR SR: (2008-04-01):
Prvý dostane slovo pán poslanec Švidroň.
Ivan, Miroslav, poslanec NR SR (2019-09-19):
Ďakujem za slovo, pán predsedajúci. Vážené dámy, vážení páni, predkladáme návrh zákona, v ktorom chceme upraviť zákon 488/2013 Z. z. o diaľničnej známke. Tento návrh som pripravil spolu s kolegami Jozef Rajtár, Radoslav Pavelka, Jana Kiššová, Martin Klus, Milan Laurenčík a Marián Viskupič. Zámerom tejto novely je jednoduchá zmena. A to, aby ročná známka platila naozaj 1 rok a to 365 dní od zakúpenia. Viac poviem v rozprave, do ktorej sa hneď hlásim.
B. Bugár, podpredseda NR SR: (2004-06-30):
L. Ladányi, poslanec: Teraz bod číslo, (Hlasy v rokovacej sále.) áno, bod č. 1 takisto bol odhlasovaný, takže aj bod č. 1 vynecháme.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-05-19):
Ďakujem pekne. Vážený pán poslanec, ja som opakovane povedal, že môj pohľad ako ministra a pohľad bývalého generálneho riaditeľa Národnej diaľničnej spoločnosti sa výrazne líšili nielen na účelnosť, ale aj na spôsob obstarania konkrétnej služby. Ten bol síce v súlade so zákonom, ale v politike to nestačí. Aspoň nám to nestačí. Nebolo to v súlade s mojimi etickými očakávaniami alebo pohľadmi, a preto som konal. A konal som rázne, resp. okamžite. Prvý deň som požiadal o zastavenie týchto objednávok alebo dohôd a nariadil ich zrušiť. A druhý deň, resp. následne som odvolal generálneho riaditeľa z jeho postu. Ak však chcete počuť odpoveď, pretože sa na to pýtate, na otázku politickej kultúry. Pán poslanec, váš predseda Robert Fico je známy výrokom, ktorým sa preslávil, že do troch minút odvolá každého, kto sa dostane do tieňa podozrenia, že koná korupčne alebo klientelisticky. Ale ani do troch minút, ani do troch dní, ani do troch týždňov, ani do troch mesiacov nekonal, ale zatĺkal a zatĺkal. To je rozdiel medzi vami a nami. To je tá kultúra, o ktorej by ste mali nielen hovoriť, ale ktorú by ste mali aj rozvíjať. Vy ste kryli emisný škandál (Potlesk.) a nástenkový škandál alebo tender, kde nebolo pochybenie iba nejaké etické, ale aj, opakovane sa to ukazuje, aj zákonné. Ja som konal pri oveľa menšej sume, hneď ako som zistil, že síce bol dodržaný zákonný postup, ale že to bolo v rozpore s etickými princípmi. A... (Prerušenie vystúpenia predsedajúcim.)
Martvoň, Anton, poslanec NR SR (2012-06-26):
Ďakujem pekne, pán predsedajúci, za slovo. Pán poslanec Beblavý, ja by som chcel na vás reagovať iba v tom zmysle, že každá vláda má právo presadiť si svoju predstavu fungovania verejnej správy a svoju predstavu fungovania vlády a ústredných orgánov štátnej správy, teda ministerstiev. Naša vláda zhodnotila, že je potrebné urobiť takúto zmenu, nakoľko Slovenská republika sa nachádza v krízovej situácii v mnohých oblastiach, z toho dôvodu je množstvo dôvodov na množstve úsekov to riešiť. Z toho dôvodu sme zvýšili aj počet štátnych tajomníkov, nakoľko naša vláda sa chystá pracovať, nie dovolenkovať, naša vláda sa chystá riešiť problémy, nie cestovať a naša vláda sa chystá aj pomôcť ľuďom. Z tohto dôvodu zvyšujeme počet štátnych tajomníkov a robíme zmenu tohto kompetenčného zákona takýmto spôsobom. Lepšie povedané – ten počet štátnych tajomníkov – približne rovnaký počet bol aj v minulosti za vašich bývalých vlád pána Dzurindu. Ďakujem.
L. Köteles, poslanec: (2002-07-03):
M. Andel, podpredseda NR SR: Ďakujem. Slovo má pán poslanec Ošváth. P. Ošváth, poslanec: Pán poslanec Lackovič ako tieňový minister vnútra HZDS ste vo svojom vystúpení prejavili, čo je vlastne náplňou vašej práce ako tieňového ministra. To, čo ste tu prečítali, nie je nič iné, ako systém eštebáckeho odpočúvania politickej strany. A keď už ste sa tak dobre rozbehli, tak ja vám pripomeniem ešte jednu nahrávku, ktorá bola zverejnená v minulosti a možno vám niečo pripomenie. To sa dvaja páni takto rozprávali: „Som hovoril so starým. - Áno? - Toho vyšetrovateľa nakopeme do gulí. - Áno? Tak keď ho nakopeš do gulí, dám ti pusu na čelo.“ Koniec citátu. (Ruch v rokovacej sále.) Potom istý ústav kriminalisticko-expertíznych stanovil s pravdepodobnosťou hraničiacou s istotou, že tí dvaja boli pán minister vnútra Hudek a riaditeľ SIS Ivan Lexa. Akurát netuším, kto mohol byť ten starý, ak by ste vedeli, tak mi to, prosím vás, povedzte. M. Andel, podpredseda NR SR: Slovo má pán poslanec Rusnák.